Dacă ești în căutarea unui sport care te va ajuta să fii în formă și să ai un stil de viață mai activ, înotul poate fi cel mai potrivit pentru tine! Acesta are multiple beneficii asupra organismului, atât la nivel fizic, cât și psihic. De aceea, specialiștii îl recomandă atât copiilor, cât și adulților, fie ca metodă de relaxare, fie ca o bună modalitate de a face mișcare.Înotul este unul dintre puținele sporturi care poate fi practicat la orice vârstă, indiferent de condiția fizică. De asemenea, este singura formă de mișcare mai intensă care nu solicită și nu pune presiune pe sistemul osos și pe articulații. În apă, greutatea unei persoane este semnificativ redusă, iar corpul nu trebuie să o susțină la fel ca pe uscat.